Beikersfildas

Beikersfildas () – miestas JAV, Kalifornijos valstijos pietuose, Kerno apygardoje. Apygardos administracinis centras. Išsidėstęs pietiniame San Choakino slėnio pakraštyje. Beikersfildas yra 180 km atstumu į pietus nuo Fresno ir tokiu pačiu atstumu į šiaurę nuo Los Andželo. 2010 m. JAV gyventojų surašymo duomenimis, mieste gyveno 347 tūkst. žmonių.

Miestas pasižymi įvairiapuse ekonomika. Vystoma naftos pramonė, žemės ūkis, iškastinio kuro gavyba, kosminės aviacijos pramonė, kalnakasyba, maisto pramonė ir kt.Community Profile . Greater Bakersfield Chamber of Commerce. 4 puslapis. Nuoroda tikrinta 2012-03-14.

 Istorija 
Archeologiniai radiniai rodo, kad Šiaurės Amerikos indėnų teritorijoje gyventa jau prieš kelis tūkstančius metų.Yokuts History and Cultural Relations from everyculture.com 1776 m. teritoriją ištyrinėjo pirmasis europietis – ispanų misionierius tėvas Francisco Garcés.

1848 m. Kalifornijoje atradus aukso, naujakuriai užplūdo San Choakino slėnį. 1851 m. rasta aukso palei Kerno upę Siera Nevados pietuose, o 1865 m. slėnyje aptikta ir naftos.

1862 m. pražūtingi potvyniai nušlavė teritorijoje įkurdintas gyvenvietes. Aukso radiniai čia atviliojo Tomą Beikerį (Thomas Baker), teisininką ir buvusį Ohajo nereguliarios kariuomenės pulkininką. 1863 m. šioje teritorijoje jis įkūrė keliautojų apsistojimo punktą.Gavin, Camille. Leverett, Kathy. Kern’s Movers & Shakers. Jostens. Visalia, California: 1987. ISBN 0-9618770-0-6. Page 13. Ilgainiui gyvenvietė tapo žinoma kaip Beikersfildas. 1873 m. Beikersfildui suteiktas miesto statusas.

1952 m. miestą sukrėtė 7,3 stiprumo pagal Richterio skalę žemės drebėjimas.

 Miestų partnerystė 
Beikersfildas palaiko ryšius su:
  Pučonas, Pietų Korėja
  Minskas, Baltarusija (nebeaktyvūs nuo 1999 m.)
  Vakajama, Japonija
  Cisi, Kinija
  Santjago de Keretaras, Meksika

 Šaltiniai 

Kategorija:Kalifornijos miestai